CELEX: 32021R2289
Language: lv
Date: 2021-12-21 00:00:00
Title: Komisijas Īstenošanas regula (ES) 2021/2289 (2021. gada 21. decembris), ar ko nosaka Eiropas Parlamenta un Padomes Regulas (ES) 2021/2115 piemērošanas noteikumus attiecībā uz KLP stratēģisko plānu satura izklāstu un attiecībā uz elektronisko sistēmu drošai informācijas apmaiņai

22.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 458/463
               
            
         KOMISIJAS ĪSTENOŠANAS REGULA (ES) 2021/2289
         (2021. gada 21. decembris),
         ar ko nosaka Eiropas Parlamenta un Padomes Regulas (ES) 2021/2115 piemērošanas noteikumus attiecībā uz KLP stratēģisko plānu satura izklāstu un attiecībā uz elektronisko sistēmu drošai informācijas apmaiņai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (1), un jo īpaši tās 117. pantu un 150. panta 3. punktu,
         tā kā:
         
                     (1)
                  
                  
                     Ievērojot Regulas (ES) 2021/2115 104. panta 1. punktu, dalībvalstīm saskaņā ar minēto regulu ir jāizveido KLP stratēģiskie plāni, ar kuriem īsteno Savienības atbalstu, ko finansē no ELGF un ELFLA. Būtu jāparedz noteikumi par minēto KLP stratēģisko plānu satura izklāstu, pamatojoties, konkrēti, uz minētās regulas 107.–115. panta prasībām.
                  
               
                     (2)
                  
                  
                     Lai Komisija varētu konsekventi un pilnīgi novērtēt KLP stratēģisko plānu saturu, dalībvalstīm vajadzētu būt iespējai iekļaut papildu pielikumus, kas nav prasīti Regulas (ES) 2021/2115 115. pantā un kas nav jāapstiprina saskaņā ar minētās regulas 118. un 119. pantu.
                  
               
                     (3)
                  
                  
                     Regulas (ES) 2021/2115 150. panta 1. punktā ir noteikts, ka Komisijai, sadarbojoties ar dalībvalstīm, ir jāizveido informācijas sistēma, kas nodrošina vispārējas nozīmes datu drošu apmaiņu starp Komisiju un katru dalībvalsti. Ir jāparedz noteikumi par minētās sistēmas darbību un, konkrēti, par Komisijas un dalībvalstu pienākumu sadalījumu šajā saistībā. Šie noteikumi būtu jāattiecina uz informāciju, kas jāiesniedz saskaņā ar Regulu (ES) 2021/2115 vai deleģētajiem vai īstenošanas aktiem, kas pieņemti uz minētās regulas pamata.
                  
               
                     (4)
                  
                  
                     Tā kā dalībvalstīm ir vajadzīgi noteikumi par KLP stratēģisko plānu elementu izklāstu un par minēto plānu nosūtīšanu, tos iesniedzot apstiprināšanai Komisijā, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (5)
                  
                  
                     Šajā regulā paredzētie pasākumi ir saskaņā ar Kopējās lauksaimniecības politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            KLP stratēģiskā plāna saturs
            Dalībvalstis Regulas (ES) 2021/2115 V sadaļas II nodaļā paredzēto KLP stratēģiskā plāna saturu sagatavo tā, kā izklāstīts šīs regulas I pielikumā.
         
         
            2. pants
            KLP stratēģiskā plāna papildu pielikumi
            Papildus Regulas (ES) 2021/2115 115. pantā noteiktajiem pielikumiem dalībvalstis papildinformāciju var iesniegt kā atsevišķus sava KLP stratēģiskā plāna pielikumus.
            Minētajiem papildu pielikumiem nepiemēro KLP stratēģiskā plāna apstiprināšanu saskaņā ar Regulas (ES) 2021/2115 118. pantu un KLP stratēģiskā plāna grozījuma apstiprināšanu saskaņā ar minētās regulas 119. panta 10. punktu.
         
         
            3. pants
            Elektroniska sistēma drošai informācijas apmaiņai
            Informācijas apmaiņu, kas jāveic saskaņā ar Regulu (ES) 2021/2115 vai saskaņā ar deleģētajiem vai īstenošanas aktiem, kuri pieņemti uz minētās regulas pamata, dalībvalstis īsteno, izmantojot elektronisku sistēmu drošai informācijas apmaiņai SFC2021; Komisijas un dalībvalstu pienākumi attiecībā uz minēto sistēmu ir izklāstīti šīs regulas II pielikumā.
            Atkāpjoties no 1. punkta, ar Regulas(ES) 2021/2115 III sadaļas III nodaļu saistīto informāciju, kas dalībvalstīm jānosūta saskaņā ar īstenošanas aktu, kurš jāpieņem, pamatojoties uz minētās regulas 143. panta 4. punktu, nosūta, ievērojot Komisijas Īstenošanas regulā (ES) 2017/1185 (2) paredzētos noteikumus un izmantojot informācijas tehnoloģiju sistēmu, ko Komisija darījusi pieejamu uz minētās īstenošanas regulas pamata.
         
         
            4. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē,2021. gada 21. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 435, 6.12.2021., 1. lpp.
         
         
            (2)  Komisijas Īstenošanas regula (ES) 2017/1185 (2017. gada 20. aprīlis), ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).
      
      
         
            I PIELIKUMS
            KLP stratēģiskā plāna satura izklāsts
            1.   Stratēģiskais paziņojums
            
            KLP stratēģiskā plāna pārskats ieskicē to, ko KLP plāno sasniegt dalībvalsts teritorijā. Tajā galvenā uzmanība pievērsta gaidāmajiem rezultātiem un intervencēm (arī attiecīgajiem zaļās arhitektūras elementiem), ņemot vērā apzinātās vajadzības, un kopsavilkuma veidā izklāstītas galvenās izvēles saistībā ar finanšu piešķīrumu. Tajā parādīts, kā šie aspekti ir savstarpēji saistīti. Var tikt sniegta svarīga informācija par to, kā ir ņemti vērā galvenie elementi, kas sniegti Komisijas ieteikumos par KLP stratēģisko plānu.
            2.   Vajadzību novērtējums, intervences stratēģija, konteksta rādītāji un mērķrādītāju plāns
            
            2.1.   Vajadzību novērtējums
            
            Attiecībā uz katru konkrēto mērķi, kas minēts Regulas (ES) 2021/2115 6. panta 1. un 2. punktā, šajā KLP stratēģiskā plāna apakšiedaļā ietver šādu informāciju:
            
                        a)
                     
                     
                        situācijas analīzes kopsavilkums attiecībā uz stiprajām un vājajām pusēm, iespējām un draudiem (“SVID analīze”) četrās daļās (stiprās puses, vājās puses, iespējas un draudi);
                     
                  
                        b)
                     
                     
                        katras vajadzības identifikācija un apraksts neatkarīgi no tā, vai tā tiek risināta ar KLP stratēģiskā plāna intervencēm. Tajā ietilpst:
                        
                                    i)
                                 
                                 
                                    vajadzības apraksts, t. sk. attiecīgo apgabalu vai teritoriju veidi (attiecīgā gadījumā);
                                 
                              
                                    ii)
                                 
                                 
                                    katras vajadzības saistība ar vienu vai vairākiem Regulas (ES) 2021/2115 6. panta 1. un 2. punktā minētajiem konkrētajiem mērķiem;
                                 
                              
                                    iii)
                                 
                                 
                                    attiecībā uz Regulas (ES) 2021/2115 6. panta 1. punkta a) apakšpunktā norādīto konkrēto mērķi – minēto vajadzību novērtējums saistībā ar tiešo maksājumu taisnīgāku sadali un efektīvāku un lietderīgāku to orientēšanu uz mērķi, attiecīgā gadījumā ņemot vērā lauku saimniecību struktūru, un vajadzību novērtējums saistībā ar riska pārvaldību;
                                 
                              
                                    iv)
                                 
                                 
                                    attiecībā uz vajadzībām, kas saistītas ar Regulas (ES) 2021/2115 6. panta 1. punkta d), e) un f) apakšpunktā norādītajiem konkrētajiem mērķiem, – tas, kā ņemti vērā attiecīgie valsts vides un klimata plānu mērķrādītāji un citi elementi, kas izriet no minētās regulas XIII pielikumā norādītajiem leģislatīvajiem aktiem. Aprakstā skaidri norāda, kuras vajadzības attiecas uz kuriem attiecīgajiem mērķrādītājiem vai valsts vides un klimata plāniem.
                                 
                              
                  KLP stratēģiskā plāna līmenī šajā apakšiedaļā:
            
                        a)
                     
                     
                        norāda vajadzību prioritāti, t. sk. argumentēti pamato izdarīto izvēli un izmantoto metodi un kritērijus;
                     
                  
                        b)
                     
                     
                        attiecīgā gadījumā izklāsta iemeslus, kāpēc dažas vajadzības KLP stratēģiskajā plānā nav iekļautas vai ir iekļautas tikai daļēji;
                     
                  
                        c)
                     
                     
                        attiecīgā gadījumā iekļauj to vajadzību novērtējumu, kādas ir konkrētos ģeogrāfiskajos apgabalos, piemēram, tālākajos reģionos, kalnu un salu reģionos.
                     
                  2.2.   Intervences stratēģija
            
            Šajā apakšiedaļā par katru Regulas (ES) 2021/2115 6. panta 1. un 2. punktā minēto konkrēto mērķi ietver:
            
                        a)
                     
                     
                        intervences stratēģijas aprakstu, kurā paskaidrots, kā ir sagaidāms, ka intervenču kombinācija un citi KLP stratēģiskā plāna galvenie elementi mijiedarbosies, lai apmierinātu vajadzības, arī teritoriālos aspektus, kā intervences tiešā un būtiskā veidā palīdzēs sasniegt konkrēto mērķi un kā tās sasaistīties ar citiem attiecīgajiem instrumentiem, kas neietilpst KLP stratēģiskajā plānā;
                     
                  
                        b)
                     
                     
                        rezultātu rādītāja(-u) atlasi, kas balstīta uz vajadzību novērtējumu, to vidū uz visu KLP stratēģisko plānu attiecināmo mērķrādītāju un saistīto starpposma mērķrādītāju pamatojumu atbilstoši Regulas (ES) 2021/2115 I pielikumā sniegtajam sarakstam. Saikne starp rezultātu rādītājiem un mērķiem ir saskanīga gan ar vajadzību novērtējumu, gan ar intervences loģiku, un tajā ņem vērā saikni starp intervencēm un rezultātu rādītājiem.
                        Dalībvalstis visam KLP stratēģiskā plāna periodam nosaka katram rezultātu rādītājam vienu mērķrādītāja vērtību.
                        Ja mērķrādītājs ir attiecība, dalībvalstis norāda skaitītāju un saucēju. Mērķrādītāju un gada starpposma mērķrādītāju vērtības ir saskaņotas un saderīgas ar vajadzībām un arī ar to intervenču plānoto izlaižu vērtībām, kas saistītas ar attiecīgajiem rezultātu rādītājiem, un attiecīgā gadījumā ietver Regulas (ES) 2021/2115 115. panta 5. punktā minēto valsts papildfinansējumu;
                     
                  
                        c)
                     
                     
                        paskaidrojumu par to, kā ar intervencēm var sasniegt mērķrādītājus un kādā mērā tās ir savstarpēji saskaņotas un saderīgas;
                     
                  
                        d)
                     
                     
                        pamatojumu tam, ka finanšu piešķīrumi intervencēm ir pietiekami, lai sasniegtu izvirzītos mērķrādītājus, un ka tie atbilst finanšu plānam;
                     
                  
                        e)
                     
                     
                        attiecīgā gadījumā pamatojumu programmas InvestEU izmantošanai un tās ieguldījumu viena vai vairāku Regulas (ES) 2021/2115 6. panta 1. un 2. punktā izklāstīto un saskaņā ar KLP stratēģisko plānu atlasīto konkrēto mērķu sasniegšanā.
                        Lai Komisija varētu novērtēt ierosinātā KLP stratēģiskā plāna saskaņotību un ieguldījumu Savienības vides un klimata tiesību aktu un saistību īstenošanā un, konkrēti, attiecīgo Savienības mērķrādītāju sasniegšanā, šajā apakšiedaļā ietver arī skaidrojumu par valsts ieguldījumu stratēģijā “No lauka līdz galdam” un ES Biodaudzveidības stratēģijā nosprausto 2030. gadam izvirzīto Savienības mērķrādītāju sasniegšanā. Dalībvalstis šīs regulas 2. pantā norādītajā KLP stratēģiskā plāna papildu pielikumā var pievienot papildinformāciju.
                     
                  2.3.   Konteksta rādītāji
            
            Šajā apakšiedaļā attiecībā uz Regulas (ES) 2021/2115 I pielikumā uzskaitītajiem konteksta rādītājiem, kurus izmanto kā rezultātu rādītāju saucējus, izmantojot jaunākos pieejamos datus, norāda bāzes līnijas vērtību un gadu.
            2.4.   Mērķrādītāju plāns
            
            Šajā apakšiedaļā kopsavilkuma tabulā katram rezultātu rādītājam, kas izvēlēts intervences loģikai saskaņā ar 2.2. apakšiedaļas b) punktu, norāda mērķrādītāja vērtību un gada starpposma mērķrādītājus.
            3.   Stratēģijas saskaņotība
            
            Attiecībā uz katru apakšiedaļu šajā iedaļā sniedz pārskatu par sinerģiju un papildināmību, kas izriet no KLP stratēģiskajā plānā noteikto intervenču un nosacījumu kombinācijas.
            Šajā iedaļā ietver šādas apakšiedaļas.
            3.1.   Vidiskās un klimatiskās struktūras pārskats
            
            Šajā apakšiedaļā iekļauj šādus aprakstus:
            
                        a)
                     
                     
                        nosacījumu sistēmas vispārējais ieguldījums konkrēto ar vidi un klimatu saistīto mērķu sasniegšanā;
                     
                  
                        b)
                     
                     
                        papildināmība starp attiecīgajiem pamatnosacījumiem, kas minēti Regulas (ES) 2021/2115 31. panta 5. punktā un 70. panta 3. punktā, nosacījumu sistēmu un dažādajām intervencēm, kas palīdz sasniegt minētās regulas 6. panta 1. punkta d), e) un f) apakšpunktā minētos ar vidi un klimatu saistītos mērķus;
                     
                  
                        c)
                     
                     
                        veids, kādā paredzēts sasniegt vērienīgākus ar vidi un klimatu saistītus mērķus, kas noteikti Regulas (ES) 2021/2115 105. pantā;
                     
                  
                        d)
                     
                     
                        skaidrojums, kā vidiskā un klimatiskā struktūra veicina valsts ilgtermiņa mērķrādītājus, kas izklāstīti Regulas (ES) 2021/2115 XIII pielikumā minētajos likumdošanas aktos vai no tiem izriet, un panāk saskaņu ar minētajiem mērķrādītājiem;
                     
                  
                        e)
                     
                     
                        attiecībā uz katru LLVS – apraksts, kā Savienības standarts tiek ieviests, to vidū šādi elementi: kopsavilkums par praksi lauku saimniecībā, teritoriālā piemērošanas joma, standartam pakļauto lauksaimnieku veids un attiecīgā gadījumā apraksts, kā prakse palīdz sasniegt LLVS standarta galveno mērķi.
                        Minētajā aprakstā ietver šādu informāciju:
                        
                                    i)
                                 
                                 
                                    attiecībā uz LLVS 1. standartu: kopsavilkums par pienākumiem lauku saimniecībā, piemēram, atļauju piešķiršana un pārveidošana, kā arī citi noteikumi gadījumā, ja ilggadīgo zālāju attiecība pret kopējo lauksaimniecības zemes platību ir mazāka par atsauces attiecību, teritoriālais līmenis (valsts, reģionālais, apakšreģionālais, saimniecības līmenis) nolūkā aprēķināt ilggadīgo zālāju atsauces attiecību pret kopējo lauksaimniecības platību, atsauces attiecības vērtība piemērojamajos līmeņos, kā arī tās aprēķina skaidrojums;
                                 
                              
                                    ii)
                                 
                                 
                                    attiecībā uz LLVS2. standartu: norāde par
                                    
                                                —
                                             
                                             
                                                galvenajiem to lauksaimniecības platību veidiem, kas atrodas identificētajās un norādītajās kūdrāju un mitrāju platībās,
                                             
                                          
                                                —
                                             
                                             
                                                prasībām, kas tiks piemērotas dažādiem lauksaimniecības zemes veidiem nolūkā aizsargāt ar oglekli bagātas augsnes,
                                             
                                          
                                                —
                                             
                                             
                                                LLVS piemērošanas sākuma gadu; ja piemērošana ir plānota 2024. vai 2025. pieprasījumu gadā, šīs kavēšanās pamatojumu sniedz, balstoties uz vajadzībām un plānošanu saistībā ar pārvaldības sistēmu, kas minēta Regulas (ES) 2021/2115 III pielikuma 1. zemsvītras piezīmē par LLVS 2. standartu,
                                             
                                          
                                                —
                                             
                                             
                                                ja šā LLVS piemērošana ir plānota 2024. vai 2025. pieprasījumu gadā, aprakstu par lauksaimniecības platības veidu noteiktajā platībā un kopsavilkumu par praksēm lauku saimniecībā sniedz vēlākais KLP stratēģiskā plāna grozījumā, ko Komisijas saskaņā ar Regulas (ES) 2021/2115 119. pantu apstiprinājusi pirms LLVS piemērošanas pirmā gada;
                                             
                                          
                              
                                    iii)
                                 
                                 
                                    attiecībā uz LLVS 3. standartu: norāde par nosacījumiem ieviest atkāpes augu veselības apsvērumu dēļ;
                                 
                              
                                    iv)
                                 
                                 
                                    attiecībā uz LLVS 4. standartu:
                                    
                                                —
                                             
                                             
                                                minimālais buferjoslu platums un attiecīgā gadījumā teritoriālajā piemērošanas jomā norādāmās ūdensteces, kas jāaizsargā, piemērojot šo standartu,
                                             
                                          
                                                —
                                             
                                             
                                                konkrēto vietējo apstākļu skaidrojums, ja dalībvalstis pielāgo buferjoslu minimālo platumu teritorijās ar lieliem atūdeņošanas un apūdeņošanas grāvjiem;
                                             
                                          
                              
                                    v)
                                 
                                 
                                    attiecībā uz LLVS 5. standartu: kopsavilkums par praksi lauku saimniecībā, kurā precizēts nogāzes slīpums un attiecīgā gadījumā identificētas erozijas riskam pakļautās platības;
                                 
                              
                                    vi)
                                 
                                 
                                    attiecībā uz LLVS 6. standartu:
                                    
                                                —
                                             
                                             
                                                kopsavilkums par praksi lauku saimniecībā, kurā precizēti attiecīgie vissensitīvākie periodi un augsnes seguma veids,
                                             
                                          
                                                —
                                             
                                             
                                                ja dalībvalstis piemēro Regulas (ES) 2021/2115 III pielikuma 2. zemsvītras piezīmi par LLVS 6. standartu, paskaidrojums par attiecīgo reģionu īpašajiem apstākļiem;
                                             
                                          
                              
                                    vii)
                                 
                                 
                                    attiecībā uz LLVS 7. standartu:
                                    
                                                —
                                             
                                             
                                                kopsavilkums par praksēm lauku saimniecībā, kurā precizēti augmaiņas paņēmieni un kultūraugu un sekundāro kultūru definīcija,
                                             
                                          
                                                —
                                             
                                             
                                                attiecīgo lauksaimnieku veids, kā arī Regulas (ES) 2021/2115 III pielikumā minētie piemērotie atbrīvojumi,
                                             
                                          
                                                —
                                             
                                             
                                                ja dalībvalsts noteiktos savas teritorijas reģionos atļauj izmantot paņēmienus uzlabotai augmaiņai ar pākšaugiem un kultūraugu dažādošanu, kas norādīti Regulas (ES) 2021/2115 III pielikuma 3. zemsvītras piezīmē par LLVS 7. standartu, paskaidrojums par minēto paņēmienu ieguldījumu augsnes potenciāla saglabāšanā saskaņā ar LLVS mērķiem, pamatojoties uz lauksaimniecības metožu un agroklimatisko apstākļu dažādību attiecīgajos reģionos, un šādas izvēles pamatojums;
                                             
                                          
                              
                                    viii)
                                 
                                 
                                    attiecībā uz LLVS 8. standartu:
                                    
                                                —
                                             
                                             
                                                skaidrojums par dalībvalstu izvēlētajām iespējām attiecībā uz minimālo aramzemes daļu, kas atvēlēta ar ražošanu nesaistītām platībām vai iezīmēm, īpaši, ja nav piemērojamas visas trīs iespējas, kas noteiktas Regulas (ES) 2021/2115 III pielikumā,
                                             
                                          
                                                —
                                             
                                             
                                                konkrētās aramzemes daļas, uz ko attiecas standarts,
                                             
                                          
                                                —
                                             
                                             
                                                ainavas iezīmju un ar ražošanu nesaistītu platību norāde no šāda indikatīva saraksta: papuvē esoša zeme, dzīvžogi, atsevišķi koki vai koku grupas, koku rindas, laukmales, atmatas, buferjoslas, grāvji, strauti, nelieli dīķi, nelieli mitrāji, akmens mūri, akmens krāvumi, terases, kultūras objekti utt.,
                                             
                                          
                                                —
                                             
                                             
                                                attiecībā uz katru ainavas iezīmes un ar ražošanu nesaistītas platības veidu, ko dalībvalstis izvēlējušās no šā punkta otrajā ievilkumā minētajā indikatīvajā sarakstā iekļautajiem, attiecīgā gadījumā norāde par minimālo izmēru un svēruma koeficientiem vai pārrēķina koeficientiem, kas izmantoti, lai aprēķinātu ainavas iezīmju un ar ražošanu nesaistītu platību minimālo īpatsvaru aramzemē atbilstoši to ieguldījumam biodaudzveidības mērķa sasniegšanā,
                                             
                                          
                                                —
                                             
                                             
                                                informācija par attiecīgo lauksaimnieku veidu, kā arī Regulas (ES) 2021/2115 III pielikuma 1. zemsvītras piezīmē par LLVS 8. standartu minētie piemērotie atbrīvojumi,
                                             
                                          
                                                —
                                             
                                             
                                                to ainavas iezīmju saraksts, uz kurām attiecas standarts par ainavas iezīmju saglabāšanu,
                                             
                                          
                                                —
                                             
                                             
                                                attiecīgā gadījumā pasākumi invazīvu augu sugu novēršanai;
                                             
                                          
                              
                                    ix)
                                 
                                 
                                    attiecībā uz LLVS 9. standartu: elementi, kas nosaka ekoloģiski jutīgus ilggadīgos zālājus, un attiecīgais orientējošais hektāru skaits;
                                 
                              
                  
                        f)
                     
                     
                        ja dalībvalstis saskaņā ar Regulas (ES) 2021/2115 13. panta 2. punktu nosaka LLVS standartus papildus tiem, kas III pielikumā ir noteikti attiecībā uz minētajā pielikumā izklāstītajiem galvenajiem mērķiem, skaidrojums par praksi lauku saimniecībā, teritoriālā piemērošanas joma, standartam pakļauto lauksaimnieku veids un apraksts, kā standarts palīdz sasniegt mērķi;
                     
                  
                        g)
                     
                     
                        attiecīgā gadījumā skaidrojums par KLP ieguldījumu nolūkā piesaistīt atbalstu un izvērst integrētus stratēģiskos dabas projektus, kas dod ieguvumus lauksaimnieku kopienām, kā paredzēts Eiropas Parlamenta un Padomes Regulā (ES) 2021/783 (1).
                     
                  3.2.   Pārskats par attiecīgajām intervencēm un nosacījumiem attiecībā uz gados jauniem lauksaimniekiem
            
            Šajā apakšiedaļā norāda elementus, kas noteikti Regulas (ES) 2021/2115 109. panta 2. punkta b) apakšpunktā, un attiecīgā gadījumā skaidrojumu par KLP ieguldījumu attiecībā uz transnacionālu to personu mācību mobilitāti, kuras darbojas lauksaimniecības un lauku attīstības jomā, ar īpašu akcentu uz gados jauniem lauksaimniekiem un sievietēm lauku apvidos, saskaņā ar Eiropas Parlamenta un Padomes Regulu (ES) 2021/817 (2).
            3.3.   Pārskats par saistību starp saistīto ienākumu atbalstu un Eiropas Parlamenta un Padomes Direktīvu 2000/60/EK (3)
            
            Šajā apakšiedaļā norāda elementus, kas noteikti Regulas (ES) 2021/2115 109. panta 2. punkta c) apakšpunktā.
            3.4.   Pārskats par mērķi panākt ienākumu atbalsta taisnīgāku sadali un efektīvāku un lietderīgāku orientēšanu uz mērķi
            
            Šajā apakšiedaļā norāda elementus, kas noteikti Regulas (ES) 2021/2115 109. panta 2. punkta d) apakšpunktā.
            3.5.   Pārskats par intervencēm, kas saistītas ar noteiktām nozarēm
            
            Šajā apakšiedaļā norāda elementus, kas noteikti Regulas (ES) 2021/2115 109. panta 2. punkta e) apakšpunktā. Turklāt pārskatā par katru nozari attiecīgā gadījumā iekļauj papildināmību ar nosacījumu sistēmas elementiem.
            3.6.   Pārskats par intervencēm, kas veicina saskaņotas un integrētas riska pārvaldības pieejas nodrošināšanu
            
            Šajā apakšiedaļā izskaidro intervenču kombināciju, to vidū attiecīgā gadījumā Regulas (ES) 2021/2115 19. pantā noteikto iespēju, kas paredzēta, lai riska pārvaldībā palīdzētu nodrošināt saskaņotu un integrētu pieeju.
            3.7.   Valsts un reģionālā līmeņa intervenču un elementu mijiedarbība
            
            Šajā apakšiedaļā iekļauj šādus elementus:
            
                        a)
                     
                     
                        attiecīgā gadījumā valsts un reģionālo intervenču mijiedarbības apraksts, ietverot finanšu piešķīrumu sadalījumu pa intervencēm un pa fondiem;
                     
                  
                        b)
                     
                     
                        ja KLP stratēģiskā plāna elementi ir noteikti reģionālā līmenī, paskaidrojums, kā intervences stratēģija nodrošina šo elementu saskaņotību un konsekvenci ar valsts līmenī noteiktajiem KLP stratēģiskā plāna elementiem.
                     
                  3.8.   Pārskats par ieguldījumu Regulas (ES) 2021/2115 6. panta 1. punkta i) apakšpunktā noteiktā mērķa uzlabot dzīvnieku labturību un apkarot rezistenci pret antimikrobiāliem līdzekļiem sasniegšanā
            
            Šajā apakšiedaļā norāda elementus, kas noteikti Regulas (ES) 2021/2115 109. panta 2. punkta h) apakšpunktā.
            3.9.   Skaidrojums, kā intervences un vairākām intervencēm kopīgi elementi palīdz panākt vienkāršošanu galīgajiem labuma guvējiem un mazināt administratīvo slogu
            
            Šajā skaidrojumā jo īpaši iekļauj KLP īstenošanā veiktos pasākumus, izmantojot tehnoloģijas un datus, kas palīdz vienkāršot KLP pārvaldību un administrēšanu, un vienkāršojot KLP stratēģiskajā plānā iekļauto intervenču izstrādi.
            4.   Vairāku veidu intervencēm kopīgie elementi
            
            4.1.   Definīcijas un minimālās prasības
            Šajā apakšiedaļā iekļauj šādus elementus:
            a)   
                  lauksaimnieciskā darbība
               
            
            Attiecībā uz lauksaimnieciskās ražošanas definīciju dalībvalstis sniedz informāciju tikai tad, ja tās definīciju groza salīdzinājumā ar Eiropas Parlamenta un Padomes Regulas (ES) Nr. 1307/2013 (4) 4. panta 1. punkta c) apakšpunkta i) punktu.
            Lauksaimniecības platības uzturēšanas definīciju sniedz par visiem lauksaimniecības platību veidiem (aramzeme, ilggadīgie stādījumi un ilggadīgie zālāji). Ja dalībvalstis nosaka atsevišķas prasības attiecībā uz papuvē esošu zemi, to precizē.
            b)   
                  lauksaimniecības platība
               
            
            Attiecīgā gadījumā sniedz Regulā (ES) 2021/2115 noteiktās definīcijas papildu elementus.
            Konkrēti, attiecīgā gadījumā sniedz informāciju par šādiem elementiem:
            
                        i)
                     
                     
                        agromežsaimniecības sistēmu elementi, ja tās izveidotas vai saglabātas lauksaimniecības platībā, precizējot šos elementus katram lauksaimniecības platības veidam (aramzemei, ilggadīgiem stādījumiem un ilggadīgajiem zālājiem);
                     
                  
                        ii)
                     
                     
                        stādaudzētavu definīcija;
                     
                  
                        iii)
                     
                     
                        īscirtmeta atvasāju definīcija, kas ietver vismaz ražas novākšanas ciklu, augu sugu vai kategoriju sarakstu un stādījumu biezību;
                     
                  
                        iv)
                     
                     
                        attiecībā uz ilggadīgajiem zālājiem – katra to definīcijā izmantotā atsevišķā elementa apraksts, piemēram, augsnes apstrāde, aršana, atkārtota apsēšana ar dažāda veida stiebrzāli vai iedibināti vietējie paņēmieni.
                     
                  c)   
                  atbalsttiesīgs hektārs
               
            
            Sniedz Regulā (ES) 2021/2115 noteiktās definīcijas papildu elementus, konkrēti, attiecīgos gadījumos par šādiem elementiem:
            
                        i)
                     
                     
                        kritēriji lauksaimnieciskās darbības pārsvara noteikšanai, ja zemi izmanto arī nelauksaimnieciskām darbībām;
                     
                  
                        ii)
                     
                     
                        kritēriji, kas nodrošina, ka zeme ir lauksaimnieka rīcībā;
                     
                  
                        iii)
                     
                     
                        periods, kurā platībai jāatbilst “atbalsttiesīga hektāra” definīcijai;
                     
                  
                        iv)
                     
                     
                        ja platības lauksaimnieciskai darbībai var izmantot tikai katru otro gadu, šāda lēmuma pamatojums atbilstoši vides, biodaudzveidības un ar klimatu saistītiem apsvērumiem;
                     
                  
                        v)
                     
                     
                        ja var iekļaut ainavas iezīmes, kas nav aizsargātas saskaņā ar LLVS, to apraksts, piemēram, to maksimālais izmērs un zemes gabala maksimālā daļa, ko šīs ainavas iezīmes attiecīgā gadījumā var aizņemt;
                     
                  
                        vi)
                     
                     
                        ja ilggadīgajiem zālājiem ar izkaisītiem neattiecināmiem elementiem piemēro fiksētus samazinājuma koeficientus, lai noteiktu platību, ko uzskata par atbalsttiesīgu, to principu apraksts, kuri ir samazinājuma koeficientu pamatā;
                     
                  
                        vii)
                     
                     
                        ja tiek nolemts saglabāt tādu iepriekš atbalsttiesīgu platību attiecināmību, kas valsts shēmu īstenošanas rezultātā vairs neatbilst “atbalsttiesīga hektāra” definīcijai atbilstoši Regulas (ES) 2021/2115 4. panta 4. punkta a) un b) apakšpunktam, minēto valsts shēmu apraksts, to vidū:
                        
                                    —
                                 
                                 
                                    to atbilstība integrētās administrācijas un kontroles sistēmas (IAKS) prasībām,
                                 
                              
                                    —
                                 
                                 
                                    piemērojamība Līguma par Eiropas Savienības darbību (LESD) I pielikumā neuzskaitītu produktu audzēšanai paludikultūras veidā,
                                 
                              
                                    —
                                 
                                 
                                    ieguldījums Regulas (ES) 2021/2115 6. panta 1. punkta d), e) un f) apakšpunktā minēto konkrēto mērķu sasniegšanā.
                                 
                              
                  d)   
                  aktīvs lauksaimnieks
               
            
            Attiecībā uz aktīva lauksaimnieka definīciju sniedz šādu informāciju:
            
                        i)
                     
                     
                        kritēriji to lauksaimnieku noteikšanai, kuri vismaz minimālā līmenī ir iesaistīti lauksaimnieciskā darbībā;
                     
                  
                        ii)
                     
                     
                        ja kā papildu rīku izmanto negatīvu sarakstu ar nelauksaimnieciskām darbībām, tā apraksts;
                     
                  
                        iii)
                     
                     
                        attiecīgā gadījumā tiešo maksājumu summas apmērs un pamatojums (ne vairāk kā 5 000 EUR), saskaņā ar kuru lauksaimniekus jebkurā gadījumā uzskata par “aktīviem lauksaimniekiem”.
                     
                  e)   
                  gados jauns lauksaimnieks
               
            
            Attiecībā uz gados jauna lauksaimnieka definīciju sniedz šādu informāciju:
            
                        i)
                     
                     
                        maksimālais vecuma ierobežojums:
                     
                  
                        ii)
                     
                     
                        nosacījumi, ar kuriem var būt par “saimniecības vadītāju”;
                     
                  
                        iii)
                     
                     
                        lauksaimnieks ir attiecīgi apmācīts un/vai ar vajadzīgajām prasmēm.
                     
                  f)   
                  jaunpienācējs
               
            
            Attiecībā uz jaunpienācēja definīciju sniedz šādu informāciju:
            
                        i)
                     
                     
                        nosacījumi, ar kuriem pirmoreiz var būt par “saimniecības vadītāju”;
                     
                  
                        ii)
                     
                     
                        attiecīgā apmācība vai vajadzīgās prasmes.
                     
                  g)   
                  minimālās prasības tiešo maksājumu saņemšanai
               
            
            Attiecībā uz minimālajām prasībām tiešo maksājumu saņemšanai iesniedz robežvērtību aprakstu un pamatojumu; minētās robežvērtības attiecīgā gadījumā norāda hektāros ar divām zīmēm aiz komata un/vai euro ar divām zīmēm aiz komata.
            h)   
                  lauku apvidus
               
            
            Iekļauj lauku apvidu definīcijas un piemērojamību visā KLP stratēģiskajā plānā.
            i)   
                  citas definīcijas KLP stratēģiskā plāna vajadzībām
               
            
            Ja KLP stratēģiskajā plānā tiek izmantotas citas tiešajiem maksājumiem, lauku attīstībai vai nozariskajam atbalstam piemērojamas definīcijas, tās apraksta, t. sk. apraksta to konkrēto piemērojamības jomu.
            4.2.   Elementi, kas attiecas uz tiešo maksājumu intervencēm
            
            Šajā apakšiedaļā iekļauj šādus elementus:
            a)   
                  teritorializācija
               
            
            Attiecīgā gadījumā katras teritoriju grupas apraksts, to vidū skaidrojums par līdzīgiem sociālekonomiskiem vai agronomiskiem apstākļiem.
            b)   
                  maksājumtiesības
               
            
            Attiecībā uz maksājumtiesību sistēmas aprakstu un rezerves funkcionēšanu attiecīgā gadījumā norāde par pirmo gadu bez tiesībām, ja ir plānota tiesību pakāpeniska atcelšana.
            c)   
                  iekšējās konverģences sistēma
               
            
            Attiecīgā gadījumā katrai teritoriju grupai un, ja vien no pirmā gada netiek piemērota vienota likme, iekšējās konverģences metodes apraksts, to vidū šādi elementi:
            
                        i)
                     
                     
                        maksājumtiesību vērtības maksimālā līmeņa un atsevišķu maksājumtiesību vērtības maksimālā līmeņa mērķa gads, kas norādīts Regulas (ES) 2021/2115 24. panta 3. punktā;
                     
                  
                        ii)
                     
                     
                        konverģences pasākumi, kas norādīti Regulas (ES) 2021/2115 24. panta 4. punktā;
                     
                  
                        iii)
                     
                     
                        attiecīgā gadījumā vienotas likmes vērtība, kas sasniegta mērķa gadā, kā norādīts Regulas (ES) 2021/2115 24. panta 4. punktā;
                     
                  
                        iv)
                     
                     
                        mērķa gads attiecībā uz minimālo konverģences procentuālo daļu un vienības minimālo vērtību procentos no plānotās vidējās summas par vienību ilgtspēju sekmējošajam ienākumu pamatatbalstam mērķa gadā, kā norādīts Regulas (ES) 2021/2115 24. panta 5. punktā;
                     
                  
                        v)
                     
                     
                        konverģences finansēšana, kā norādīts Regulas (ES) 2021/2115 24. panta 6. punktā;
                     
                  
                        vi)
                     
                     
                        attiecīgā gadījumā apraksts par samazinājumu tikai daļai maksājumtiesību, kas pārsniedz vidējo plānoto summu par vienību, kā norādīts Regulas (ES) 2021/2115 24. panta 6. punkta otrajā daļā;
                     
                  
                        vii)
                     
                     
                        attiecīgā gadījumā maksājumtiesību vienības vērtības maksimālā samazinājuma procentuālā daļa, kas noteikta Regulas (ES) 2021/2115 24. panta 7. punktā.
                     
                  d)   
                  rezerves funkcionēšana
               
            
            Par katru teritoriju grupu attiecīgā gadījumā izskaidro rezerves funkcionēšanu, īpaši norādot šādus elementus:
            
                        i)
                     
                     
                        rezerves izveides sistēmas apraksts;
                     
                  
                        ii)
                     
                     
                        apraksts par dažādām atbalsttiesīgo lauksaimnieku kategorijām, viņu attiecīgo piekļuvi rezervei, jaunu maksājumtiesību piešķiršanu vai esošo maksājumtiesību vērtības palielināšanu un to prioritāro secību;
                     
                  
                        iii)
                     
                     
                        noteikumi par rezerves finanšu papildināšanu;
                     
                  
                        iv)
                     
                     
                        noteikumi par maksājumtiesību beigu termiņu un to iekļaušanu atpakaļ rezervē.
                     
                  e)   
                  noteikumi par maksājumtiesību nodošanu
               
            
            Attiecīgā gadījumā noteikumi par maksājumtiesību nodošanu.
            f)   
                  tiešo maksājumu samazināšana
               
            
            Attiecīgā gadījumā apraksts par maksājumu samazināšanu un maksimuma noteikšanu, to vidū, konkrēti:
            
                        i)
                     
                     
                        daļas, samazinājuma procentuālās daļas un to skaidrojums;
                     
                  
                        ii)
                     
                     
                        attiecīgā gadījumā darbaspēka izmaksu atskaitīšanas metode;
                     
                  
                        iii)
                     
                     
                        tiešo maksājumu samazināšanas un maksimuma noteikšanas aplēstais rezultāts katram gadam un tā plānotais piešķīrums.
                     
                  g)   
                  robežvērtību vai ierobežojumu piemērošana juridisko personu, fizisku vai juridisku personu grupu locekļu līmenī vai saistīto juridisko subjektu grupu līmenī
               
            
            Juridisko personu vai fizisku vai juridisku personu grupu locekļu līmenī vai saistīto juridisko subjektu grupas līmenī noteiktie lēmumi un pamatojumi attiecībā uz robežvērtībām un ierobežojumiem saskaņā ar Regulas (ES) 2021/2115 110. panta d) punkta iii) apakšpunktu, attiecīgā gadījumā visu veidu intervencēm (norādot attiecīgās intervences).
            h)   
                  ieguldījums riska pārvaldības instrumentos
               
            
            Attiecīgā gadījumā apraksts par Regulas (ES) 2021/2115 19. panta plānoto īstenošanu, t. sk. lēmums par tam piešķiramo tiešo maksājumu procentuālo daļu.
            4.3.   Tehniskā palīdzība
            
            Šajā apakšiedaļā par tehniskās palīdzības izmantošanas aprakstu iekļauj, konkrēti:
            
                        a)
                     
                     
                        tās mērķus;
                     
                  
                        b)
                     
                     
                        tās darbības jomu un darbību indikatīvo plānošanu;
                     
                  
                        c)
                     
                     
                        tehniskās palīdzības labuma guvējus;
                     
                  
                        d)
                     
                     
                        Eiropas Lauksaimniecības fonda lauku attīstībai (ELFLA) kopējā ieguldījuma KLP stratēģiskajā plānā procentuālo daļu, kas jāizmanto, lai finansētu tehniskās palīdzības darbības kā vienotu procentuālo daļu KLP stratēģiskā plāna periodā, ar divām zīmēm aiz komata.
                     
                  4.4.   KLP tīkls
            
            Šajā apakšiedaļā par KLP tīkla aprakstu iekļauj, konkrēti:
            
                        a)
                     
                     
                        kopsavilkuma pārskatu un KLP valsts tīkla mērķus, to vidū aprakstu par darbībām Eiropas inovācijas partnerības (EIP) un zināšanu plūsmu atbalstam LZIS ietvaros un vietējo rīcības grupu tīklu veidošanai LEADER/sabiedrības virzītas vietējās attīstības ietvaros;
                     
                  
                        b)
                     
                     
                        KLP valsts tīkla struktūru, pārvaldību un darbību, arī to, vai tīkls ietver jebkādus reģionālā līmeņa komponentus; tīklam piešķirtā tehniskās palīdzības finansējuma indikatīvo daļu, indikatīvo budžetu attiecīgajam periodam un indikatīvo grafiku KLP valsts tīkla darbības uzsākšanai.
                     
                  4.5.   Koordinācija, nošķīrums un papildināmība starp ELFLA un citiem Savienības fondiem, ko izmanto lauku apvidos
            
            Šajā apakšiedaļā iekļauj pārskatu par ELFLA un citu lauku apvidos darbojošos Savienības fondu koordinēšanu, nošķīrumu un papildināmību, to vidū aprakstu par Savienības fondu lauku apvidos sniegtā atbalsta vispārējo saskaņotību, uzsverot, kā tiek optimizēta to izmantošana, un izskaidrojot nošķīruma un koordinēšanas mehānismus.
            4.6.   Finanšu instrumenti
            
            Šajā apakšiedaļā attiecīgā gadījumā sniedz vispārīgu finanšu instrumentu aprakstu un to izmantošanas pamatojumu, to vidū:
            
                        a)
                     
                     
                        īstenošanas veidu, arī pārvaldību;
                     
                  
                        b)
                     
                     
                        potenciālo fonda pārvaldītāju;
                     
                  
                        c)
                     
                     
                        piedāvāto finanšu produktu veidu (aizdevums, garantija, pašu kapitāls);
                     
                  
                        d)
                     
                     
                        ieguvumus, ko finanšu instruments piedāvā galasaņēmējiem;
                     
                  
                        e)
                     
                     
                        attiecīgā gadījumā teritoriālo pārklājumu;
                     
                  
                        f)
                     
                     
                        citus tehniskos noteikumus, kas ir kopīgi visām intervencēm, piemēram, kombinētos aspektus.
                     
                  4.7.   Kopīgie elementi lauku attīstības intervencēm vai intervencēm konkrētās nozarēs
            
            Šajā apakšiedaļā iekļauj šādus elementus:
            
                        a)
                     
                     
                        izvēles attiecībā uz ELFLA iemaksu likmi, kas piemērojama valsts vai reģionālā līmenī atkarībā no reģionu veidiem un kas minēta Regulas (ES) 2021/2115 91. panta 2. punktā, un attiecībā uz konkrētām intervenču kategorijām, kas norādītas minētās regulas 91. panta 3. punktā;
                     
                  
                        b)
                     
                     
                        attiecīgā gadījumā vispārīgu neattiecināmo investīciju sarakstu papildus Regulas (ES) 2021/2115 73. panta 3. punktā noteiktajām;
                     
                  
                        c)
                     
                     
                        attiecīgā gadījumā citus elementus, kas ir būtiski, lai īstenotu vairākas lauku attīstības intervences vai intervences konkrētās nozarēs, un kas nav daļa no intervenču apraksta.
                     
                  5.   Intervenču apraksts
            
            Šajā iedaļā par intervencēm, kas norādītas Regulas (ES) 2021/2115 111. pantā minētajā stratēģijā, to vidū par reģionālā līmenī noteiktajām intervencēm, iekļauj šādu informāciju:
            
                        a)
                     
                     
                        intervences identifikācija:
                        
                                    i)
                                 
                                 
                                    intervences veids, uz kuru attiecas intervence;
                                 
                              
                                    ii)
                                 
                                 
                                    attiecīgā gadījumā – aptvertā nozare;
                                 
                              
                                    iii)
                                 
                                 
                                    intervencei izmantotais vienotais izlaides rādītājs, kā arī – attiecīgā gadījumā – izmantotās vienības;
                                 
                              
                                    iv)
                                 
                                 
                                    vai visa intervence pilnībā papildina Regulas (ES) 2021/2115 92., 93. un 95. pantā minētos minimālos finanšu piešķīrumus;
                                 
                              
                                    v)
                                 
                                 
                                    teritoriālā darbības joma un attiecīgā gadījumā norāde, vai intervence tiek īstenota valsts, reģionālā līmenī, valsts līmenī ar reģionāliem elementiem vai arī tā ir starptautiska;
                                 
                              
                  
                        b)
                     
                     
                        ieguldījums stratēģijā:
                        
                                    i)
                                 
                                 
                                    saikne ar intervences risinātajām vajadzībām, kas iekļautas 2.1. apakšiedaļā minētajā vajadzību novērtējumā apzināto vajadzību sarakstā;
                                 
                              
                                    ii)
                                 
                                 
                                    saistītie Regulas (ES) 2021/2115 6. panta 1. un 2. punktā minētie konkrētie mērķi, ar ko intervencei ir tieša un būtiska saikne; attiecīgā gadījumā – attiecībā uz intervencēm konkrētās nozarēs – saistītie nozares mērķi, kas norādīti minētās regulas 46. un 57. pantā;
                                 
                              
                                    iii)
                                 
                                 
                                    saistītie rezultātu rādītāji, kurus intervence sekmē tieši un būtiski;
                                 
                              
                  
                        c)
                     
                     
                        apraksts un attiecināmības nosacījumi:
                        
                                    i)
                                 
                                 
                                    konkrētā intervences koncepcija, prasības un attiecināmības nosacījumi, to vidū attiecīgā gadījumā:
                                    
                                                —
                                             
                                             
                                                mērķa apraksts un vispārīgs apraksts, tostarp konkrēta mērķplānošana, atlases principi, saiknes ar attiecīgajiem tiesību aktiem un citām intervencēm,
                                             
                                          
                                                —
                                             
                                             
                                                atbalsttiesīgo labuma guvēju, atbalsttiesīgās platības un saistīto attiecināmības kritēriju apraksts vai, ja atbalstu sniedz finanšu instrumentu veidā, galasaņēmēju vispārējo kategoriju apraksts,
                                             
                                          
                                                —
                                             
                                             
                                                saistību vai atbalsttiesīgo darbību veidu apraksts,
                                             
                                          
                                                —
                                             
                                             
                                                attiecīgā gadījumā labuma guvēju pārējo pienākumu apraksts;
                                             
                                          
                              
                                    ii)
                                 
                                 
                                    ja plānotas valsts intervences ar reģionāliem elementiem – īpaši reģionālās attiecināmības nosacījumi, kas papildina kopīgos nosacījumus;
                                 
                              
                                    iii)
                                 
                                 
                                    attiecīgā gadījumā LLVS un tiesību aktos noteikto pārvaldības prasību visu attiecīgo pamatelementu noteikšana un attiecīgo obligāto valsts standartu norādīšana. Paskaidro, kā saistības, kas jāizpilda labuma guvējiem, pārsniedz obligātās prasības, kas minētas Regulas (ES) 2021/2115 31. panta 5. punkta b), c) un d) apakšpunktā, 70. panta 3. punktā un 72. panta 5. punktā;
                                 
                              
                  
                        d)
                     
                     
                        finanšu informācija:
                        
                                    i)
                                 
                                 
                                    attiecībā uz lauku attīstības intervencēm – attiecīgā gadījumā katram reģionam piemērojamās ELFLA iemaksu likmes attiecībā uz intervenci;
                                 
                              
                                    ii)
                                 
                                 
                                    attiecībā uz lauku attīstības intervencēm un klimatiskajām, vidiskajām un dzīvnieku labturības shēmām atbilstoši Regulas (ES) 2021/2115 31. panta 7. punkta b) apakšpunktam – norāde par to, vai intervence pilnībā vai daļēji ietver no lauku attīstības programmām pārnestos izdevumus 2014.–2022. gada periodam;
                                 
                              
                                    iii)
                                 
                                 
                                    attiecībā uz intervencēm, kas papildina minimālo summu, kura minēta Regulas (ES) 2021/2115 95. pantā un noteikta tās XII pielikumā, – tās intervences finanšu piešķīruma daļa, ko ierēķina minētajā pielikumā norādītajās summās;
                                 
                              
                  
                        e)
                     
                     
                        atbalsts labuma guvējiem:
                        
                                    i)
                                 
                                 
                                    attiecībā uz lauku attīstības intervencēm, uz kurām neattiecas IAKS, – atbalsta veidi (dotācija vai finanšu instruments);
                                 
                              
                                    ii)
                                 
                                 
                                    atkarībā no intervences veida norāda šādu informāciju:
                                    
                                                —
                                             
                                             
                                                klimatiskajām, vidiskajām un dzīvnieku labturības shēmām:
                                                
                                                            —
                                                         
                                                         
                                                            maksājums papildus ilgtspēju sekmējošam ienākumu pamatatbalstam saskaņā ar Regulas (ES) 2021/2115 31. panta 7. punkta a) apakšpunktu vai
                                                         
                                                      
                                                            —
                                                         
                                                         
                                                            maksājums, kas pilnībā vai daļēji kompensē papildu izmaksas un negūtos ienākumus, kuri radušies, pildot saistības saskaņā ar Regulas (ES) 2021/2115 31. panta 7. punkta b) apakšpunktu, un iespējama darījuma izmaksu iekļaušana,
                                                         
                                                      
                                          
                                                —
                                             
                                             
                                                attiecībā uz lauku attīstības intervencēm, uz kurām neattiecas IAKS: radušos attiecināmo izmaksu, vienības izmaksu, vienreizēju maksājumu vai vienotas likmes finansējuma atmaksa,
                                             
                                          
                                                —
                                             
                                             
                                                attiecībā uz lauku attīstības intervencēm, uz kurām attiecas IAKS: kompensācijas, vienreizēji maksājumi, fiksētas summas un darījuma izmaksu iespējama iekļaušana;
                                             
                                          
                              
                                    iii)
                                 
                                 
                                    attiecīgā gadījumā dažādo atbalsta likmju diapazons un atbalsta diapazons, ņemot vērā intervences mērķplānošanu;
                                 
                              
                                    iv)
                                 
                                 
                                    ja maksājumus piešķir, pamatojoties uz papildu izmaksām un negūtajiem ienākumiem, atsauce uz sertificēto metodi atbalsta summu aprēķināšanai, kas jānorāda KLP stratēģiskā plāna pielikumā, un attiecīgā gadījumā norāde par to, vai ir piešķirta pilnīga vai daļēja kompensācija;
                                 
                              
                                    v)
                                 
                                 
                                    plānotās summas par vienību, to vidū:
                                    
                                                —
                                             
                                             
                                                summas par vienību kods un nosaukums,
                                             
                                          
                                                —
                                             
                                             
                                                summas par vienību veids (vienotā vai vidējā),
                                             
                                          
                                                —
                                             
                                             
                                                attiecīgā gadījumā saistītās iemaksu likmes,
                                             
                                          
                                                —
                                             
                                             
                                                attiecīgā gadījumā rezultātu rādītāji, ar ko plānotajai summai par vienību ir tieša un būtiska saikne, no rezultātu rādītājiem, kas izvēlēti visai intervencei,
                                             
                                          
                                                —
                                             
                                             
                                                ja intervence ietver abus atbalsta veidus, t. i., dotācijas un finanšu instrumentu, norāde par atbalsta veidu, kas atbilst šai summai par vienību,
                                             
                                          
                                                —
                                             
                                             
                                                attiecīgā gadījumā norāde par to, vai plānotā summa par vienību atbilst no lauku attīstības programmas pārnestajiem izdevumiem 2014.–2022. gada periodā,
                                             
                                          
                                                —
                                             
                                             
                                                ja piemēro Regulas (ES) 2021/2115 22. panta 2. punktā minēto teritorializāciju, norāde par teritoriju grupu, kas atbilst šai summai par vienību,
                                             
                                          
                                                —
                                             
                                             
                                                ja intervencei izvēlētais izlaides rādītājs var atspoguļot dažādas mērvienības, norāde par mērvienību, kas atbilst šai summai par vienību,
                                             
                                          
                                                —
                                             
                                             
                                                gada plānotā šīs summas par vienību vērtība,
                                             
                                          
                                                —
                                             
                                             
                                                vērtības skaidrojums, to vidū attiecīgā gadījumā maksimālās un minimālās vērtības atšķirības. Šāds skaidrojums nav vajadzīgs attiecībā uz vienotām summām par vienību, kas atbilst maksājumiem, kuri piešķirti, pamatojoties uz papildu izmaksām un negūtajiem ienākumiem, un kuriem saskaņā ar Regulas (ES) 2021/2115 82. pantu ir paredzēta sertificēta metode;
                                             
                                          
                              
                                    vi)
                                 
                                 
                                    tabula, kurā norādītas gada plānotās summas par vienību un gada plānotās izlaides, un attiecīgā gadījumā maksimālās vai minimālās plānotās summas par vienību. Plānotās izlaides attiecīgā gadījumā ietver valsts papildfinansējumu. Tabulā iekļauj arī gada indikatīvo intervencei paredzēto gaidāmo maksājumu līmeni un attiecīgā gadījumā pārnesto izdevumu vai finanšu instrumentu sadalījumu. Ja maksājumus par intervences izlaidēm plānots veikt vairāku gadu garumā, lai izvairītos no to vairākkārtējas saskaitīšanas visā periodā, gada plānotās izlaides atbilst tikai to izlaižu skaitam, par kurām attiecīgajā finanšu gadā indikatīvi plānots saņemt pirmo maksājumu;
                                 
                              
                                    vii)
                                 
                                 
                                    informācija par valsts atbalsta novērtējumu, konkrēti, precizējot, vai intervence neietilpst LESD 42. panta darbības jomā, un norādot valsts atbalsta instrumenta veidu, kas izmantojams atbalsta noskaidrošanai;
                                 
                              
                  
                        f)
                     
                     
                        papildu informācija, kas attiecas uz konkrētiem intervenču veidiem:
                        
                                    i)
                                 
                                 
                                    attiecībā uz tiešo maksājumu intervencēm:
                                    
                                                —
                                             
                                             
                                                attiecībā uz ilgtspēju sekmējošu ienākumu pamatatbalstu, kas minēts Regulas (ES) 2021/2115 III sadaļas II nodaļas 2. iedaļas 2. apakšiedaļā, konkrēta informācija un skaidrojums par maksājumu mazajiem lauksaimniekiem, to vidū maksājuma maksimālā summa un veids (vienreizējs maksājums vai par hektāru),
                                             
                                          
                                                —
                                             
                                             
                                                attiecībā uz ilgtspēju sekmējošu pārdalošo ienākumu papildatbalstu, kas minēts Regulas (ES) 2021/2115 29. pantā, konkrēta informācija un skaidrojums, to vidū attiecināmība, maksimālais hektāru skaits, par ko maksā atbalstu, teritorijas diapazoni un grupas,
                                             
                                          
                                                —
                                             
                                             
                                                attiecībā uz ienākumu papildatbalstu gados jaunajiem lauksaimniekiem, kas minēts Regulas (ES) 2021/2115 30. pantā, konkrēta informācija un skaidrojums par:
                                                
                                                            —
                                                         
                                                         
                                                            nosacījumiem, ko piemēro jēdziena “darījumdarbības uzsākšanas” definīcijai,
                                                         
                                                      
                                                            —
                                                         
                                                         
                                                            atbalsta veidu un ilgumu,
                                                         
                                                      
                                                            —
                                                         
                                                         
                                                            maksimālo hektāru skaitu, par ko maksā atbalstu (attiecīgā gadījumā),
                                                         
                                                      
                                                            —
                                                         
                                                         
                                                            to, vai tiek piemērota nepārtrauktība ar iepriekšējo shēmu,
                                                         
                                                      
                                          
                                                —
                                             
                                             
                                                attiecībā uz klimatiskajām, vidiskajām un dzīvnieku labturības shēmām – norāde uz Regulas (ES) 2021/2115 31. panta 4. punktā minētajām darbību jomām, uz kurām attiecas intervence, un norāde uz to, vai shēmas maksimāli 24 mēnešu laikā no datuma, kad jaunās obligātās prasības saimniecībai kļūst obligātas, veicina to ievērošanu,
                                             
                                          
                                                —
                                             
                                             
                                                par katru Regulas (ES) 2021/2115 III sadaļas II nodaļas 3. iedaļas 1. apakšiedaļā minēto saistītā ienākumu atbalsta intervenci:
                                                
                                                            —
                                                         
                                                         
                                                            informācija, kas attiecas uz intervencēm par proteīnaugiem,
                                                         
                                                      
                                                            —
                                                         
                                                         
                                                            pamatojumi saistībā ar mērķnozarēm, to grūtībām, nozīmīgumu, intervences mērķi (uzlabot konkurētspēju, kvalitāti vai ilgtspējību) un to, kā šis mērķis risinās grūtības un saskaņotību ar Direktīvu 2000/60/EK, attiecīgā gadījumā uz zīdtārpiņiem attiecināmās mērvienības un to attiecīgā konversijas likme attiecībā uz īpatņu skaitu;
                                                         
                                                      
                                          
                              
                                    ii)
                                 
                                 
                                    attiecībā uz lauku attīstības intervencēm:
                                    
                                                —
                                             
                                             
                                                par Regulas (ES) 2021/2115 70. pantā minētajām intervencēm:
                                                
                                                            —
                                                         
                                                         
                                                            atbalsttiesīgās platības veida apraksts,
                                                         
                                                      
                                                            —
                                                         
                                                         
                                                            norāde par saistību veidu (uz rezultātiem orientētas, uz pārvaldību orientētas vai hibrīdas) un īstenošanas mehānismu,
                                                         
                                                      
                                                            —
                                                         
                                                         
                                                            norāde par līgumu darbības ilgumu,
                                                         
                                                      
                                                            —
                                                         
                                                         
                                                            norāde uz to, vai intervence maksimāli 24 mēnešu laikā no datuma, kad jaunās obligātās prasības saimniecībai kļūst obligātas, veicina to ievērošanu,
                                                         
                                                      
                                          
                                                —
                                             
                                             
                                                par Regulas (ES) 2021/2115 71. pantā minētajām intervencēm – saite uz izraudzīto vietējo administratīvo vienību valsts sarakstu un uz to apgabalu karti (5), kuros ir dabas ierobežojumi (ANC), katrai apgabalu kategorijai, kas minēta Eiropas Parlamenta un Padomes Regulas (ES) Nr. 1305/2013 (6) 32. panta 1. punktā,
                                             
                                          
                                                —
                                             
                                             
                                                par Regulas (ES) 2021/2115 72. pantā minētajām intervencēm – norāde uz atbalsttiesīgās platības veidu,
                                             
                                          
                                                —
                                             
                                             
                                                par Regulas (ES) 2021/2115 73. pantā minētajām intervencēm – to neattiecināmo investīciju saraksts, kas saistītas ar intervences tvērumu, ja tās vēl nav uzskaitītas 4.7. apakšiedaļas b) punktā, un par intervencēm mežsaimniecības nozarē – to saimniecību lielums, par kurām atbalsts ir atkarīgs no tā, ka ir iesniegta attiecīga informācija, kura iekļauta meža apsaimniekošanas plānā vai līdzvērtīgā instrumentā,
                                             
                                          
                                                —
                                             
                                             
                                                par Regulas (ES) 2021/2115 74. pantā minētajām intervencēm – norāde uz to, vai investīcijas rezultātā palielinās apūdeņotā platība, un:
                                                
                                                            —
                                                         
                                                         
                                                            par investīcijām esošo apūdeņošanas iekārtu uzlabošanā – kādi ir potenciāli vajadzīgie ūdens resursu ietaupījumi (procentos),
                                                         
                                                      
                                                            —
                                                         
                                                         
                                                            par investīcijām tādu esošo apūdeņošanas iekārtu uzlabošanā, kas ietekmē ūdensobjektus, kuru stāvoklis ir sliktāks par labu, – kādas ir prasības, lai efektīvi samazinātu ūdens patēriņu (procentos),
                                                         
                                                      
                                          
                                                —
                                             
                                             
                                                par Regulas (ES) 2021/2115 76. pantā minētajām intervencēm:
                                                
                                                            —
                                                         
                                                         
                                                            norāde par robežvērtību, kas iedarbina kompensācijas mehānismu,
                                                         
                                                      
                                                            —
                                                         
                                                         
                                                            norāde uz zaudējumu aprēķināšanas metodiku un kompensācijas mehānismu iedarbinošiem faktoriem,
                                                         
                                                      
                                                            —
                                                         
                                                         
                                                            apraksts par konkrēto zaudējumu segumu, kā arī par plānotajiem noteikumiem nolūkā izvairīties no pārmērīgas kompensācijas,
                                                         
                                                      
                                          
                                                —
                                             
                                             
                                                par Regulas (ES) 2021/2115 77. pantā minētajām LEADER intervencēm:
                                                
                                                            —
                                                         
                                                         
                                                            apraksts par LEADER pieejas paredzamo pievienoto vērtību un tās principu piemērošanu,
                                                         
                                                      
                                                            —
                                                         
                                                         
                                                            norāde uz to, vai ir plānots atbalsts no vairāk nekā viena fonda, kas minēts Eiropas Parlamenta un Padomes Regulas (ES) 2021/1060 (7) 31. panta 4. punktā, un ar kuru galveno fondu;
                                                         
                                                      
                                          
                              
                  
                        g)
                     
                     
                        atbilstība PTO noteikumiem, to vidū:
                        
                                    i)
                                 
                                 
                                    attiecībā uz Regulas (ES) 2021/2115 II pielikumā uzskaitītajām intervencēm – norāde uz PTO Lauksaimniecības nolīguma 2. pielikuma punktu (zaļā grupa), kura nosacījumus intervence izpilda;
                                 
                              
                                    ii)
                                 
                                 
                                    Regulas (ES) 2021/2115 III sadaļas II nodaļas 3. iedaļas 1. apakšiedaļā minētā saistītā ienākumu atbalsta iespējamais risinājums – norāde, ka intervence atbilst nosacījumiem, kas paredzēti PTO Lauksaimniecības nolīguma (zilā grupa) 6.5. pantā;
                                 
                              
                                    iii)
                                 
                                 
                                    paskaidrojums par to, kā i) vai ii) apakšpunktā minētā intervence atbilst zaļās grupas vai zilās grupas kritērijiem;
                                 
                              
                                    iv)
                                 
                                 
                                    attiecībā uz intervences pasākumiem, kas minēti Regulas (ES) 2021/2115 11. panta 1. punktā, attiecībā uz atbilstību ES PTO saraksta ierobežojumiem attiecībā uz eļļas augiem, kas minēti pielikumā Eiropas Ekonomikas kopienas un Amerikas Savienoto Valstu saskaņā ar VVTT noslēgtajam Saprašanās memorandam par eļļas augiem (8) – norāde par to, vai intervence ir vērsta uz kādu no nolīgumā ietvertajiem kultūraugiem (t. i., soja, rapsis, saulespuķes, izņemot konditorejai paredzētas saulespuķu sēklas), un, ja jā, norāde uz plānoto atbalsta platību par katru attiecīgo pieprasījumu gadu.
                                 
                              
                  6.   Finanšu plāns
            
            Šajā iedaļā iekļauj šādu informāciju.
            6.1.   Pārskata tabula
            
            Dalībvalstis sagatavo elementus, kas noteikti Regulas (ES) 2021/2115 112. panta 2. punktā.
            Dalībvalstis, kas vēlas izmantot Regulas (ES) 2021/2115 103. pantā paredzēto iespēju pārvietot piešķīrumus starp fondiem, šo informāciju sniedz par katru KLP stratēģiskā plāna perioda gadu, kurā tās vēlas izmantot šo elastību. Dalībvalstis 2025. gadā var pārskatīt savu lēmumu par piešķīrumiem 2027. finanšu gadam.
            Pārskata tabulā sniegtā informācija ļauj pārbaudīt, vai piešķīrumi, kas vajadzīgi, ievērojot Regulas (ES) 2021/2115 92., 93., 95., 97. un 98. pantā noteiktās minimālās izlietojuma prasības, ir pienācīgi rezervēti.
            Minēto informāciju izmanto par pamatu to finanšu līdzekļu maksimālo apjomu aprēķināšanai, kas izriet no dalībvalstu rezervēto summu atskaitīšanas, ievērojot Regulas (ES) 2021/2115 92., 93., 95., 97. un 98. pantā noteiktās minimālās izlietojuma prasības (apgrieztie maksimālie apjomi).
            Regulas (ES) 2021/2115 92.–98. pantā minētās minimālās un maksimālās summas vienmēr aprēķina, pamatojoties uz dalībvalstu finansējumu, kas minēts Regulas (ES) 2021/2115 87., 88. un 89. pantā, pēc iespējamiem pārvietojumiem.
            Tomēr, ja dalībvalstis nolemj piešķirt līdzekļus InvestEU, LIFE un/vai Erasmus, attiecīgās gada summas norāda pārskata tabulā. Regulas (ES) 2021/2115 XI pielikums netiks grozīts, un visi pienākumi attiecībā uz minimālajiem piešķīrumiem tiks pārbaudīti attiecībā pret minētās regulas XI pielikumā norādītajām summām, kas neizslēdz minētos īpašos piešķīrumus.
            Tā kā gan ELGF, gan ELFLA var izpildīt prasību nodrošināt minimālo finanšu piešķīrumu gados jauniem lauksaimniekiem, dalībvalstis, kuras nolemj piešķirt summu, kas ir lielāka nekā Regulas (ES) 2021/2115 XII pielikumā noteiktais minimums, norāda summas, kas jāizmanto no katra fonda, lai izpildītu minimālā piešķīruma prasību. Tas kalpo par pamatu apgriezto maksimālo apjomu aprēķināšanai.
            6.2.   Detalizēta finanšu informācija un sadalījums pa intervences pasākumiem un izlaides plānošana
            
            Detalizētajā finanšu plānā, kas minēts Regulas (ES) 2021/2115 112. panta 3. punktā, sniedz pārskatu par dalībvalstu piešķīrumu indikatīvo gaidāmo maksājumu līmeni KLP stratēģiskā plāna īstenošanas periodā un informāciju par ELFLA līdzfinansējuma likmēm.
            7.   Pārvaldības sistēmas un koordinācijas sistēmas
            
            7.1.   Pārvaldības struktūru, vadošo iestāžu un citu struktūru identifikācija
            
            Šajā apakšiedaļā iekļauj šādu informāciju:
            
                        a)
                     
                     
                        par katru struktūras veidu (kompetentās iestādes, vadošās iestādes, maksājumu aģentūras, koordinējošā struktūra (attiecīgā gadījumā) un sertifikācijas struktūras) – norāde uz fondu(-iem), par ko tās ir atbildīgas, kā arī atbildīgās personas vārds/uzvārds un kontaktinformācija.
                        Tādu pašu informāciju sniedz arī par citām struktūrām, piemēram, uzraudzības komitejām, deleģētajām struktūrām un starpniekstruktūrām (attiecīgā gadījumā), kā arī attiecīgajām LZIS koordinācijas struktūrām, KLP plāna komunikācijas darbinieku, kas minēts Regulas (ES) 2021/1060 48. pantā, un KLP tīklu. Norāda arī deleģēto struktūru un starpniekstruktūru lomu;
                     
                  
                        b)
                     
                     
                        kompetentās iestādes izveides un organizācijas īss apraksts;
                     
                  
                        c)
                     
                     
                        ja finanšu instrumentu īstenošana ir deleģēta reģionālajām iestādēm, finanšu instrumenta darbības pārvaldības kārtības apraksts (vadošās iestādes un maksājumu aģentūras uzdevumu deleģēšana, piemēram, labuma guvēja izraudzīšanās, ziņošana, maksājumi, kontrole).
                     
                  7.2.   Uzraudzības un ziņošanas sistēmu apraksts
            
            Īss apraksts par uzraudzības un ziņošanas sistēmām, kas izveidotas, lai reģistrētu, uzturētu, pārvaldītu un ziņotu KLP stratēģiskā plāna snieguma novērtēšanai vajadzīgo informāciju, arī par ziņošanas sistēmu, kas ieviesta Regulas (ES) 2021/2115 134. pantā minētā gada snieguma ziņojuma vajadzībām.
            7.3.   Informācija par kontroles sistēmām un sodiem
            
            a)   
                  IAKS
               
            
            Informācijā par IAKS ietilpst:
            
                        i)
                     
                     
                        specifikācijas attiecībā uz darbības jomu, konkrēti, vai to izmanto vīna nozarē, kā noteikts Regulas (ES) 2021/2115 65. pantā, un attiecībā uz nosacījumu sistēmu;
                     
                  
                        ii)
                     
                     
                        lauksaimniecības zemes nogabala, to vidū attiecīgā gadījumā lauksaimniecības zemes, definīcija;
                     
                  
                        iii)
                     
                     
                        apstiprinājums par IAKS darbību no 2023. gada 1. janvāra un to, ka ir izpildītas Eiropas Parlamenta un Padomes Regulas (ES) 2021/2116 (9) IV sadaļas II nodaļā noteiktās prasības;
                     
                  
                        iv)
                     
                     
                        informācija par dzīvnieku identifikācijas un reģistrācijas sistēmām, kas minētas Regulas (ES) 2021/2116 65. panta 4. punkta c) apakšpunktā un 66. panta 1. punkta g) apakšpunktā;
                     
                  
                        v)
                     
                     
                        tas, vai tiek piemērota automātiska pieprasījuma sistēma;
                     
                  
                        vi)
                     
                     
                        kontroles un sodu sistēmu apraksts, kurā īpaši paskaidrots, vai sistēma ietver sistemātiskas pārbaudes, kas cita starpā vērstas uz jomām, kurās kļūdu risks ir visaugstākais, un kā pārbaužu līmenis nodrošina risku efektīvu pārvaldību, kā norādīts Regulas (ES) 2021/2116 60. panta 1. punktā. Attiecībā uz sodiem informācijā izskaidro sodus, kas paredzēti par neatbilstību KLP stratēģiskajā plānā noteiktajiem intervenču atbilstības kritērijiem. Ja dažādām intervencēm piemēro atšķirīgas kontroles un sodu sistēmas, sniedz informāciju par katru no šīm sistēmām.
                     
                  Ja dalībvalsts to uzskata par svarīgu, var sniegt papildu informāciju par lauksaimniecības zemes nogabalu identifikācijas sistēmu, ģeotelpisko un dzīvniekatkarīgo pieteikumu sistēmu un platību uzraudzības sistēmu.
            b)   
                  Kontroles un sodu sistēma intervencēm, uz kurām neattiecas IAKS
               
            
            Attiecībā uz ELGF un ELFLA intervencēm, uz kurām neattiecas IAKS, ietver šādu informāciju:
            
                        i)
                     
                     
                        īss sodu sistēmas apraksts saskaņā ar iedarbīguma, proporcionalitātes un atturēšanas principiem;
                     
                  
                        ii)
                     
                     
                        īss kontroles sistēmu apraksts, to vidū attiecīgā gadījumā finanšu instrumentu specifika;
                     
                  
                        iii)
                     
                     
                        īss skaidrojums par to, kā tiek nodrošināta atbilstība publiskā iepirkuma noteikumiem.
                     
                  c)   
                  Kontroles un sodu sistēma saistībā ar nosacījumu sistēmu
               
            
            Šajā apakšiedaļā iekļauj šādu informāciju:
            
                        i)
                     
                     
                        nosacījumu sistēmai piemērojamās kontroles sistēmas apraksts;
                     
                  
                        ii)
                     
                     
                        norāde par pārbaužu veidiem attiecībā uz katru SMR un LLVS;
                     
                  
                        iii)
                     
                     
                        sodu sistēmas apraksts;
                     
                  
                        iv)
                     
                     
                        atkārtošanās un tīšuma principu definēšana un piemērošana;
                     
                  
                        v)
                     
                     
                        norāde par vienkāršotas kontroles sistēmas piemērošanu mazajiem lauksaimniekiem;
                     
                  
                        vi)
                     
                     
                        informācija par kompetentajām kontroles struktūrām, kas atbild par nosacījumu sistēmas standartu un tiesību aktos noteikto pārvaldības prasību pārbaudēm.
                     
                  d)   
                  Sociālo nosacījumu sistēma
               
            
            Šajā apakšiedaļā iekļauj šādu informāciju:
            
                        i)
                     
                     
                        sociālo nosacījumu sistēmai piemērojamās kontroles sistēmas apraksts;
                     
                  
                        ii)
                     
                     
                        sociālo nosacījumu sistēmai piemērojamās sodu sistēmas apraksts.
                        Ja sociālo nosacījumu sistēma tiek piemērota no 2024. vai 2025. gada, tad i) un ii) apakšpunktā minēto aprakstu sniedz vēlākais KLP stratēģiskā plāna grozījumā, ko Komisijas saskaņā ar Regulas (ES) 2021/2115 119. pantu apstiprinājusi pirms sociālo nosacījumu sistēmas piemērošanas pirmā gada.
                     
                  8.   Modernizācija: LZIS un digitalizācija
            
            8.1.   LZIS vispārējā organizatoriskā struktūra
            
            Šajā apakšiedaļā ietver skaidrojumu par vispārējo LZIS stratēģisko pieeju, kuras pamatā ir SVID un vajadzību novērtējums, kurā izklāstīts, kā intervences un darbības mijiedarbosies, lai veicinātu Regulas (ES) 2021/2115 6. panta 2. punktā minētā horizontālā mērķa sasniegšanu.
            8.2.   Apraksts par to, kā LZIS ietvaros mijiedarbosies konsultāciju pakalpojumi, pētniecība, KLP tīkli un intervences
            
            Šajā apakšiedaļā iekļauj skaidrojumu par konsultantu, pētnieku un KLP tīklu sadarbības organizēšanu. Norāda, vai paredzētās darbības ir apvienotas ar citiem attiecīgiem pasākumiem vai instrumentiem KLP stratēģiskā plāna darbības jomā un ārpus tās.
            8.3.   Lauksaimniecības konsultantu organizācijas apraksts
            
            Šajā apakšiedaļā iekļauj skaidrojumu par to, kā tiek organizēta konsultāciju sniegšana, iekļaujot visus konsultantus un aptverot visus Regulas (ES) 2021/2115 15. panta 2. un 4. punktā minētos elementus, ievērojot arī objektivitātes prasības, kas noteiktas minētās regulas 15. panta 3. punktā.
            8.4.   Apraksts par to, kā tiek sniegts inovācijas atbalsts
            
            Šajā apakšiedaļā iekļauj skaidrojumu par to, kā LZIS ietvaros tiek organizēts inovācijas atbalsts un zināšanu plūsmas.
            8.5.   Digitalizācijas stratēģija
            
            Šajā apakšiedaļā ietver skaidrojumu par stratēģisko pieeju digitalizācijas veicināšanai, to vidū aprakstu par to, kā digitalizācijas stratēģijas pasākumi ir pielāgoti, lai novērstu vai mazinātu digitālo plaisu starp reģioniem, uzņēmumu veidiem un iedzīvotāju grupām.
            9.   KLP stratēģiskā plāna pielikumi
            
            9.1.   I pielikums – ex ante izvērtējums un stratēģiskais vides novērtējums (SVN), kas minēts Eiropas Parlamenta un Padomes Direktīvā 2001/42/EK (10)
            
            Regulas (ES) 2021/2115 115. panta 1. punktā minētā KLP stratēģiskā plāna I pielikumā iekļauj ex ante izvērtējuma rezultātu kopsavilkumu un galvenos ex ante izvērtējuma un SVN ieteikumus.
            Saskaņā ar KLP stratēģiskā plāna elementiem, kas jānovērtē minētajā ex ante izvērtējumā, ieteikumus iedala šādi:
            
                        —
                     
                     
                        SVID analīze, vajadzību apzināšana,
                     
                  
                        —
                     
                     
                        intervences loģika/ieguldījums mērķu sasniegšanā,
                     
                  
                        —
                     
                     
                        ārējā/iekšējā saskaņotība,
                     
                  
                        —
                     
                     
                        budžeta līdzekļu piešķīrums,
                     
                  
                        —
                     
                     
                        izlaides, rezultāti un starpposma mērķrādītāju un mērķrādītāju noteikšana,
                     
                  
                        —
                     
                     
                        pasākumi administratīvā sloga samazināšanai,
                     
                  
                        —
                     
                     
                        finanšu instrumenti,
                     
                  
                        —
                     
                     
                        SVN konkrētie ieteikumi,
                     
                  
                        —
                     
                     
                        cita informācija.
                     
                  Skaidri norāda, kā ieteikumi ir ņemti vērā, vai arī sniedz pamatojumu, kāpēc tie nav ievēroti.
            Norāda saites uz pilnīgu ex ante novērtējumu un SVN ziņojumiem.
            9.2.   II pielikums – SVID analīze par pašreizējo situāciju apgabalā, uz kuru attiecas KLP stratēģiskais plāns
            
            Regulas (ES) 2021/2115 115. panta 2. punktā minētajā KLP stratēģiskā plāna II pielikumā SVID analīzē iekļauj elementus, kas minētajā noteikumā noteikti attiecībā uz katru minētās regulas 6. panta 1. un 2. punktā noteikto mērķi. SVID analīze sastāv no četriem galvenajiem elementiem, proti, stiprās puses, vājās puses, iespējas un draudi, un tajā norāda to izmantoto datu avotus, kas nav konteksta rādītāji.
            9.3.   III pielikums – apspriešanās ar partneriem
            
            Regulas (ES) 2021/2115 115. panta 3. punktā minētā KLP stratēģiskā plāna III pielikumā norāda ar partneriem, konkrēti, ar attiecīgām iestādēm reģionālā un vietējā līmenī, veiktās apspriešanās iznākumu un iekļauj īsu aprakstu par to, kā notika apspriešanās.
            9.4.   IV pielikums – intervences attiecībā uz kultūratkarīgo maksājumu par kokvilnu
            
            Regulas (ES) 2021/2115 115. panta 4. punktā minētajā KLP stratēģiskā plāna IV pielikumā iekļauj šādu informāciju:
            
                        Atbilstības nosacījumi, kas nodrošina saskaņotību ar SVID/vajadzību novērtējumu un citām intervencēm, konkrēti:
                        
                                    —
                                 
                                 
                                    objektīvi kritēriji, uz kuru pamata kokvilnas audzēšanas vajadzībām atļauts izmantot lauksaimniecības zemi un šķirnes,
                                 
                              
                                    —
                                 
                                 
                                    atļautās šķirnes,
                                 
                              
                                    —
                                 
                                 
                                    minimālais augu blīvums un tā pamatojums
                                 
                              
                     
                        teksts
                     
                  
                        Intervences attiecībā uz kultūratkarīgo maksājumu par kokvilnu papildināmība ar citām KLP stratēģiskā plāna intervencēm
                     
                     
                        teksts
                     
                  9.5.   V pielikums – valsts papildfinansējums
            
            KLP stratēģiskā plāna V pielikumā, kas minēts Regulas (ES) 2021/2115 115. panta 5. punktā, par katru lauku attīstības intervenci, kurai piešķirts valsts papildfinansējums, kas minēts Regulas (ES) 2021/2115 115. panta 5. punkta a), b) un c) apakšpunktā un 146. panta pirmajā daļā, aizpilda šādu informāciju:
            
                        Regulas (ES) 2021/2115 III sadaļas IV nodaļas pants, saskaņā ar kuru finansējums piešķirts
                     
                     
                        teksts
                     
                  
                        Valsts juridiskais pamats finansējuma piešķiršanai
                     
                     
                        teksts
                     
                  
                        Intervence KLP stratēģiskajā plānā, kam piešķirts finansējums
                     
                     
                        teksts
                     
                  
                        Kopējais finansējuma budžets (euro)
                     
                     
                        skaitlis
                     
                  
                        Norāde par atbilstību attiecīgajām Regulas (ES) 2021/2115 prasībām
                     
                     
                        jā/nē
                     
                  
                        Papildināmība:
                        
                                    a)
                                 
                                 
                                    lielāks labuma guvēju skaits;
                                 
                              
                                    b)
                                 
                                 
                                    lielāka atbalsta intensitāte;
                                 
                              
                                    c)
                                 
                                 
                                    finansējuma nodrošināšana noteiktām intervencē veiktām darbībām
                                 
                              
                     
                        norādīt piemērojamos elementus un attiecīgā gadījumā sniegt papildu informāciju
                     
                  
                        Ietilpst LESD 42. pantā
                     
                     
                        jā/nē (ja “nē”, norādīt valsts atbalsta apstiprināšanas instrumentu)
                     
                  Attiecībā uz augļu un dārzeņu nozari par valsts finansiālo palīdzību, kas minēta Regulas (ES) 2021/2115 53. pantā, sniedz šādu informāciju:
            
                        Valsts finansiālā atbalsta aplēstā ikgada summa augļu un dārzeņu nozarē pa attiecīgajiem reģioniem un kopsumma dalībvalstij
                     
                     
                        teksts
                     
                  9.6.   VI pielikums – pārejas posma valsts atbalsts (attiecīgā gadījumā)
            Regulas (ES) 2021/2115 115. panta 6. punktā minētajā KLP stratēģiskā plāna VI pielikumā attiecīgā gadījumā iekļauj minētajā noteikumā paredzētos elementus katram atsevišķajam pārejas posma valsts atbalstam pa nozarēm:
            
                        a)
                     
                     
                        ikgadējais nozares finansējuma apjoms katrai nozarei, kurā tiek piešķirts pārejas posma valsts atbalsts;
                        
                                    Nozare
                                 
                                 
                                    Nozariskais finansējums (euro)
                                 
                              
                                    2023. g.
                                 
                                 
                                    2024. g.
                                 
                                 
                                    2025. g.
                                 
                                 
                                    2026. g.
                                 
                                 
                                    2027. g.
                                 
                              
                                     
                                 
                                 
                                    
                                       Aizpilda dalībvalsts
                                    
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                              
                                    …
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        b)
                     
                     
                        attiecīgā gadījumā katrai nozarei – maksimālā atbalsta vienības likme katrā perioda gadā, ievērojot maksimālo vienības likmi;
                        
                                    Nozare
                                 
                                 
                                    Vienības likme
                                 
                              
                                     
                                 
                                 
                                    
                                       Aizpilda dalībvalsts
                                    
                                 
                              
                                    …
                                 
                                 
                                     
                                 
                              
                  
                        c)
                     
                     
                        attiecīgā gadījumā informācija par atsauces periodu, kas mainīts saskaņā ar Regulas (ES) 2021/2115 147. panta 2. punkta otro daļu;
                        
                                    Nozare
                                 
                                 
                                    Informācija par grozīto atsauces periodu
                                 
                              
                                    …
                                 
                                 
                                     
                                 
                              
                  
                        d)
                     
                     
                        īss apraksts par pārejas posma valsts atbalsta papildināmību ar KLP stratēģiskā plāna intervencēm.
                     
                  
               (1)  Eiropas Parlamenta un Padomes Regula (ES) 2021/783 (2021. gada 29. aprīlis), ar ko izveido vides un klimata pasākumu programmu (LIFE) un atceļ Regulu (ES) Nr. 1293/2013 (OV L 172, 17.5.2021., 53. lpp.).
            
               (2)  Eiropas Parlamenta un Padomes Regula (ES) 2021/817 (2021. gada 20. maijs), ar ko izveido Savienības programmu izglītības un mācību, jaunatnes un sporta jomās Erasmus+ un atceļ Regulu (ES) Nr. 1288/2013 (OV L 189, 28.5.2021., 1. lpp.).
            
               (3)  Eiropas Parlamenta un Padomes Direktīva 2000/60/EK (2000. gada 23. oktobris), ar ko izveido sistēmu Kopienas rīcībai ūdens resursu politikas jomā (OV L 327, 22.12.2000., 1. lpp.).
            
               (4)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
            
               (5)  Visu to apgabalu karte, kas noteikti saskaņā ar Regulas (ES) Nr. 1305/2013 32. panta 1. punktu.
            
               (6)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
            
               (7)  Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (OV L 231, 30.6.2021., 159. lpp.).
            
               (8)  OV L 147, 18.6.1993., 26. lpp.
            
            
               (9)  Eiropas Parlamenta un Padomes Regula (ES) 2021/2116 (2021. gada 2. decembris) par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (OV L 435, 6.12.2021., 187. lpp.).
            
               (10)  Eiropas Parlamenta un Padomes Direktīva 2001/42/EK (2001. gada 27. jūnijs) par noteiktu plānu un programmu ietekmes uz vidi novērtējumu (OV L 197, 21.7.2001., 30. lpp.).
         
      
      
         
            II PIELIKUMS
            Komisijas un dalībvalstu pienākumi saistībā ar SFC2021
            
            1.   Komisijas pienākumi
            
            
                     
                        1.1.
                     
                     
                        Nodrošināt elektroniskas sistēmas (turpmāk “SFC2021”) darbību oficiālai un drošai informācijas apmaiņai starp dalībvalsti un Komisiju. SFC2021 satur vismaz to informāciju, kas norādīta saskaņā ar Regulu (ES) 2021/2115 noteiktajās veidnēs.
                     
                  
                     
                        1.2.
                     
                     
                        Nodrošināt šādus SFC2021 raksturlielumus:
                        
                                    a)
                                 
                                 
                                    interaktīvas veidlapas vai veidlapas, ko sistēma jau sākotnēji aizpildījusi, izmantojot tajā jau iepriekš reģistrētus datus;
                                 
                              
                                    b)
                                 
                                 
                                    automātiski aprēķini, kur tas lietotājiem atvieglina ievadīšanu;
                                 
                              
                                    c)
                                 
                                 
                                    automātiska iegulta kontrole, kas verificē nosūtīto datu iekšējo saskaņotību un šo datu atbilstību piemērojamajiem noteikumiem;
                                 
                              
                                    d)
                                 
                                 
                                    sistēmas ģenerēti brīdinājumi, kas informē SFC2021 lietotājus, ka ir vai nav iespējams veikt konkrētas darbības;
                                 
                              
                                    e)
                                 
                                 
                                    sistēmā ievadītās informācijas apstrādes izsekošana tiešsaistē;
                                 
                              
                                    f)
                                 
                                 
                                    vēsturisku datu pieejamība attiecībā uz visu par programmu ievadīto informāciju;
                                 
                              
                                    g)
                                 
                                 
                                    obligāta elektroniskā paraksta pieejamība Eiropas Parlamenta un Padomes Regulas (ES) Nr. 910/2014 (1) nozīmē, kas tiks atzīts kā pierādījums tiesvedībā.
                                 
                              
                  
                     
                        1.3.
                     
                     
                        Nodrošināt informācijas tehnoloģijas drošības politiku attiecībā uz SFC2021, kas piemērojama sistēmu izmantojošam personālam, saskaņā ar attiecīgiem Savienības noteikumiem, konkrēti, Komisijas Lēmumu (ES, Euratom) 2017/46 (2).
                     
                  
                     
                        1.4.
                     
                     
                        Iecelt personu vai personas, kas atbildīgas par SFC2021 drošības politikas definēšanu, uzturēšanu un pareizas piemērošanas īstenošanu.
                     
                  2.   Dalībvalstu pienākumi
            
            
                     
                        2.1.
                     
                     
                        Nodrošināt, ka programmā iesaistītās dalībvalsts iestādes, kas norādītas saskaņā ar Regulas (ES) 2021/2115 VI sadaļu, kā arī struktūras, kuras norādītas kā tādas, kas veic noteiktus uzdevumus, par kuriem atbildīga vadošā iestāde, ievada SCF2021 nosūtāmo informāciju, par kuru tās ir atbildīgas, un šādas informācijas atjauninājumus.
                     
                  
                     
                        2.2.
                     
                     
                        Nodrošināt tādas informācijas verifikāciju, ko iesniegusi cita persona, nevis tā, kura ievadīja datus šādas informācijas nosūtīšanai.
                     
                  
                     
                        2.3.
                     
                     
                        Nodrošināt pasākumus 2.1. un 2.2. punktā minēto uzdevumu nodalīšanai, izmantojot dalībvalstu pārvaldības un kontroles informācijas sistēmas, kas automātiski savienotas ar SCF2021.
                     
                  
                     
                        2.4.
                     
                     
                        Iecelt personu vai personas, kas atbild par piekļuves tiesību pārvaldību, lai izpildītu šādus uzdevumus:
                        
                                    a)
                                 
                                 
                                    identificēt lietotājus, kas pieprasa piekļuvi, pārliecinoties, ka organizācija šos lietotājus nodarbina;
                                 
                              
                                    b)
                                 
                                 
                                    informēt lietotājus par viņu pienākumiem aizsargāt sistēmas drošību;
                                 
                              
                                    c)
                                 
                                 
                                    pārliecināties, vai lietotājiem pienākas pieprasītais privilēģiju līmenis saistībā ar viņu uzdevumiem un viņu vietu hierarhijā;
                                 
                              
                                    d)
                                 
                                 
                                    pieprasīt piekļuves tiesību izbeigšanu, kad šīs tiesības vairs nav vajadzīgas vai pamatotas;
                                 
                              
                                    e)
                                 
                                 
                                    nekavējoties ziņot par aizdomīgiem gadījumiem, kuri var radīt šaubas par sistēmas drošību;
                                 
                              
                                    f)
                                 
                                 
                                    nodrošināt lietotāja identifikācijas datu pastāvīgu precizitāti, ziņojot par jebkādām izmaiņām;
                                 
                              
                                    g)
                                 
                                 
                                    veikt vajadzīgos datu aizsardzības un komerciālās konfidencialitātes piesardzības pasākumus atbilstoši Savienības un valsts noteikumiem;
                                 
                              
                                    h)
                                 
                                 
                                    informēt Komisiju par visām izmaiņām, kas ietekmē dalībvalsts iestāžu vai SFC2021 lietotāju spējas veikt 2.1. punktā minētos pienākumus vai viņu personīgās spējas veikt a)–g) apakšpunktā minētos pienākumus.
                                 
                              
                  
                     
                        2.5.
                     
                     
                        Nodrošināt pasākumus fizisku personu privātuma un personas datu aizsardzībai un juridisku personu komerciālās konfidencialitātes aizsardzībai saskaņā ar Eiropas Parlamenta un Padomes Direktīvu 2002/58/EK (3), Regulu (ES) 2016/679 (4) un Regulu (ES) 2018/1725 (5).
                     
                  
                     
                        2.6.
                     
                     
                        Pieņemt valsts, reģionālu vai vietēju informācijas drošības politiku par piekļuvi SFC2021, pamatojoties uz riska novērtējumu, kas piemērojams visām SFC2021 izmantojošām iestādēm, un pievēršoties šādiem aspektiem:
                        
                                    a)
                                 
                                 
                                    ja tiek izmantota tiešā lietošana, tās personas vai personu, kuras atbildīgas par 2.4. punktā minēto piekļuves tiesību pārvaldību, veiktā darba IT drošības aspekti;
                                 
                              
                                    b)
                                 
                                 
                                    ja caur 2.3. punktā minēto tehnisko saskarni dalībvalstu pārvaldības un kontroles informācijas sistēmu ietvaros SFC2021 ir pieslēgtas valsts, reģionālas vai vietējas datorsistēmas, šo sistēmu drošības pasākumi, kas ļauj pieskaņoties SFC2021 drošības prasībām un ietver:
                                    
                                                i)
                                             
                                             
                                                fizisko drošību;
                                             
                                          
                                                ii)
                                             
                                             
                                                datu nesēju un piekļuves kontroli;
                                             
                                          
                                                iii)
                                             
                                             
                                                glabāšanas kontroli;
                                             
                                          
                                                iv)
                                             
                                             
                                                piekļuves un paroļu kontroli;
                                             
                                          
                                                v)
                                             
                                             
                                                uzraudzību;
                                             
                                          
                                                vi)
                                             
                                             
                                                savstarpēju savienojumu ar SFC2021;
                                             
                                          
                                                vii)
                                             
                                             
                                                sakaru infrastruktūru;
                                             
                                          
                                                viii)
                                             
                                             
                                                cilvēkresursu pārvaldību pirms pieņemšanas darbā, nodarbinātības laikā un pēc nodarbinātības;
                                             
                                          
                                                ix)
                                             
                                             
                                                incidentu pārvaldību.
                                             
                                          
                              
                  
                     
                        2.7.
                     
                     
                        Pēc Komisijas pieprasījuma darīt tai pieejamus dokumentus, kuros izklāstīta 2.6. punktā minētā politika.
                     
                  
                     
                        2.8.
                     
                     
                        Iecelt personu vai personas, kuras atbildīgas par to, ka tiek uzturēta un nodrošināta valsts, reģionālas un vietējas IT drošības politikas piemērošana, un kuras darbojas kā kontaktpunkts Komisijas ieceltai personai vai personām, kas minētas 1.4. punktā.
                     
                  3.   Komisijas un dalībvalstu kopīgie pienākumi
            
            
                     
                        3.1.
                     
                     
                        Nodrošināt pieejamību vai nu tieši caur interaktīvu lietotāja saskarni (piemēram, tīmekļa lietotni), vai caur tehnisku saskarni, izmantojot iepriekš definētus protokolus (piemēram, tīmekļa pakalpojumi), kas ļauj automātiski sinhronizēt un nosūtīt datus starp dalībvalstu informācijas sistēmām un SFC2021.
                     
                  
                     
                        3.2.
                     
                     
                        Nodrošināt datumu, kad dalībvalsts Komisijai (un otrādi) elektroniski nosūta informāciju elektroniskā datu apmaiņā, ko uzskata par attiecīgā dokumenta iesniegšanas datumu.
                     
                  
                     
                        3.3.
                     
                     
                        Nodrošināt, ka oficiālo datu apmaiņa notiek caur SCF2021 (izņemot nepārvaramas varas gadījumus), ka SCF2021 iegultajās elektroniskajās veidlapās sniegtā informācija (“strukturētie dati”) netiek aizvietota ar nestrukturētiem datiem un ka nekonsekvences gadījumā strukturētie dati prevalē pār nestrukturētiem datiem.
                        Nepārvaramas varas, SFC2021 darbības traucējuma vai savienojuma ar SFC2021 neesamības gadījumā dalībvalsts ar Komisijas iepriekšēju piekrišanu var nosūtīt dokumentus citā formātā atbilstīgi Komisijas paredzētajiem nosacījumiem. Pēc tam, kad nepārvaramas varas stāvoklis ir beidzies, attiecīgā puse bez kavēšanās ievada SFC2021 to informāciju, kas jau ir sniegta papīra formātā.
                     
                  
                     
                        3.4.
                     
                     
                        Nodrošināt, ka tiek ievēroti IT drošības noteikumi, kas publicēti SFC2021 portālā, un pasākumi, ko Komisija īsteno SFC2021, lai datu nosūtīšana būtu droša, īpaši saistībā ar 2.3. punktā minētās tehniskās saskarnes lietošanu dalībvalstu pārvaldības un kontroles informācijas sistēmu ietvaros.
                     
                  
                     
                        3.5.
                     
                     
                        Īstenot un nodrošināt to drošības pasākumu iedarbīgumu, kas pieņemti nolūkā aizsargāt datus, kuri tiek glabāti vai nosūtīti caur SFC2021.
                     
                  
                     
                        3.6.
                     
                     
                        Ik gadu atjaunināt un pārskatīt SFC2021 IT drošības politiku un attiecīgās valstu, reģionālās un vietējās IT drošības politikas, ja notiek tehnoloģiskas izmaiņas, tiek konstatēti jauni apdraudējumi vai citas saistītas norises.
                     
                  
               (1)  Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (OV L 257, 28.8.2014., 73. lpp.).
            
               (2)  Komisijas Lēmums (ES, Euratom) 2017/46 (2017. gada 10. janvāris) par komunikācijas un informācijas sistēmu drošību Eiropas Komisijā (OV L 6, 11.1.2017., 40. lpp.).
            
               (3)  Eiropas Parlamenta un Padomes Direktīva 2002/58/EK (2002. gada 12. jūlijs) par personas datu apstrādi un privātās dzīves aizsardzību elektronisko komunikāciju nozarē (Direktīva par privātumu un elektronisko komunikāciju) (OV L 201, 31.7.2002., 37. lpp.).
            
               (4)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.).
            
               (5)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).